Iktatószám:

**MEGÁLLAPODÁS**

amely létrejött egyrészről a **Nemzeti Örökség Intézete**

székhely/levelezési cím: 1086 Budapest, Fiumei u. 16-18.

adószám: 15814775-2-42

törzskönyvi azonosító: 814779

előirányzat-felhasználási keretszámla száma: 10032000-00333506-00000000

kötelezettségvállalásra jogosult képviselő: Móczár Gábor főigazgató

a továbbiakban: Nemzeti Örökség Intézete,

másrészről

**pályázó jogi személy esetén**

**név**

székhely/levelezési cím:

cégjegyzékszám /nyilvántartási szám:

nyilvántartásba vevő bíróság:

adószám:

pénzforgalmi jelzőszámot kezelő hitelintézet neve:

pénzforgalmi jelzőszám:

törvényes képviselő(k) neve:

aláírási jog terjedelme:

VAGY

**pályázó adószámos magánszemély esetén**

**név**

születési név:

születési hely, idő:

anyja neve:

állandó lakóhely (székhely egyéni vállalkozó esetén):

levelezési cím:

adószám:

bankszámlát vezető hitelintézet neve:

bankszámlaszám:

nyilvántartási szám (egyéni vállalkozó esetén):

vállalkozói engedély száma (egyéni vállalkozó esetén):

adószám (egyéni vállalkozó esetén):

VAGY

**pályázó nem jogi személy alkotócsoport képviseletében írásbeli meghatalmazással eljáró természetes személy esetén**

**név**

születési név:

születési hely, idő:

anyja neve:

állandó lakóhely (székhely egyéni vállalkozó esetén):

levelezési cím:

társadalombiztosítási azonosító jel:

adóazonosító jel:

bankszámlát vezető hitelintézet neve:

bankszámlaszám:

vállalkozói engedély száma (egyéni vállalkozó esetén):

adószám (egyéni vállalkozó esetén):

mint alkotásra vállalkozó természetes személy, jogi személy vagy nem jogi személy alkotócsoport (a továbbiakban: Alkotó vagy Pályázó)

- a továbbiakban együttesen Felek - között az alulírott helyen és napon, az alábbi feltételek szerint.

**Preambulum**

A Fiumei úti sírkert kultuszhely, nemzeti emlékhely, nem csupán az ott eltemetettek, hanem az egész nemzet szimbolikus kegyeleti helye: valamennyi egykori honfitársunké, a ma élőké és a jövő nemzedékeié egyaránt. Ugyanakkor történelmi vagy személyes okokból, de számos egykori honfitársunknak nincs sírhelye hazánkban. A Nemzeti Örökség Intézete ezért egy olyan, jelképes emlékhelyet kíván megvalósítani a Fiumei úti sírkertben, amely minden olyan egykori honfitársunk szimbolikus emlékhelye, akiknek nincs országhatárainkon belüli nyughelye, vagy azért, mert más országok területén található sírhelyük, vagy pedig azért, mert a 20. század traumatikus eseményei nem tették lehetővé, hogy bárhol is sírhelyük lehessen.

Ezért a Nemzeti Örökség Intézte pályázatot írt ki nem elsősorban síremlék, hanem inkább az egyéni és közösségi emlékezésnek a megfogalmazására, mint koncepció kidolgozására. A pályázati feltételek elfogadásának, a létrejövő pályaművel kapcsolatos szerzői jogi kérdések és az alkotó díjazásának rendezése érdekében a pályázatot finanszírozó Nemzeti Örökség Intézete és az Alkotó az alábbi megállapodást kötik.

**A szerződés tárgya**

1. Az Alkotó jelen megállapodás aláírásával úgy nyilatkozik, hogy a Preambulumban hivatkozott pályázati kiírást, annak feltételeit megismerte, megértette, azokat magára nézve kötelezőnek ismeri el, valamint a pályaművét a pályázati feltételek betartásával, a pályázati kiírásban meghatározott határidőre elkészíti és be fogja nyújtani. Az Alkotó vállalja, hogy amennyiben a pályaműve díjazásra kerül és a díjazására tekintettel az Alkotó tiszteletdíjban részesül, a pályaművének korlátlan felhasználási jogát a Nemzeti Örökség Intézete megszerezni jogosult.
2. Az Alkotó tudomással bír arról, hogy a jelen megállapodás aláírása és a Nemzeti Örökség Intézete részére a pályázati kiírásban meghatározott határidőig történő visszaküldése a pályázatban való részvétel feltétele, ennek hiányában a pályamű benyújtása esetén is kizárásra kerül az Alkotó a pályázatból.
3. A Nemzeti Örökség Intézete vállalja, hogy a beérkezett, kiírásnak formailag megfelelő pályaművet a kiírás és jelen szerződés szerint kezeli, azt a Bíráló Bizottság (a továbbiakban: Bíráló Bizottság vagy zsűri) elé bocsátja, a zsűri által tiszteletdíjra javasolt pályázat esetén a Nemzeti Örökség Intézete főigazgatója döntése szerint az Alkotónak az V. fejezetben meghatározott módon díjat fizet, továbbá a pályázati döntés szerint megvalósítja a kiválasztott pályaművet. Az Alkotó tudomásul veszi és elfogadja, hogy a Nemzeti Örökség Intézete nem köteles felhasználni a II. 1. pont szerinti tevékenységgel létrejött eredményt.
4. Felek egybehangzó értelmezése szerint a tényleges alkotó a pályázaton személyesen részt vevő, pályaművet benyújtó természetes személy, illetve jogi személy pályázata esetén a pályázó által megnevezett alkotó természetes személy, nem jogi személy alkotócsoport esetén az alkotócsoport meghatalmazott képviselője által megnevezett természetes személy.

**A Felek jogai és kötelezettségei**

1. Az Alkotó tudomásul veszi, hogy a pályázat, illetve jelen szerződés kapcsán megismert, a Nemzeti Örökség Intézete által rendelkezésére bocsátott adatok és dokumentáció a „Nyilatkozat pályázat során megismert adatok pályázó általi titkos kezeléséről” c. nyilatkozat szerint kezelendők.
2. Felek tudomásul veszik, hogy nem minősülnek üzleti titoknak azon adatok, melyeket az információs önrendelkezési jogról és az információ szabadságról szóló 2011. évi CXII. törvény vagy egyéb kötelezően alkalmazandó magyar jogszabály, jogerős és végrehajtható bírósági vagy hatósági határozat alapján Feleknek a honlapjukon vagy egyéb módon kötelezően közzé kell tenniük, nyilvánosságra kell hozniuk vagy egyéb harmadik személlyel közölniük kell. A Nemzeti Örökség Intézete tájékoztatja az Alkotót, hogy adatkezelési tájékoztatója a https://intezet.nori.gov.hu/files/gazd%C3%A1lkod%C3%A1si%20adatok/Adatkezel%C3%A9si%20Szab%C3%A1lyzat\_46-2020\_XII.23.\_20210101-.pdf honlapon tekinthető meg.
3. Az Alkotó jelen megállapodás aláírásával úgy nyilatkozik, hogy a jelen megállapodásban közölt személyes adatait önkéntesen és a pályázati kiírás tájékoztatásának megismerését követően adta meg, az adatok a valóságnak mindenben megfelelnek. Az Alkotó jelen megállapodás aláírásával hozzájárul ahhoz, hogy a jelen megállapodásban rögzített adatait a Nemzeti Örökség Intézete a pályázati kiírásban meghatározott célokra, módon, időtartamban és mértékben kezelje és felhasználja a pályázati felhívásban, illetve jelen megállapodásban meghatározottak szerint.
4. Az Alkotó, úgy is, mint pályázó kijelenti, hogy a pályázati kiírásból megismert döntés-előkészítési folyamatban, bírálatban, döntésben nem vesz részt, a bíráló és döntéshozó személyeknek nem hozzátartozója, a pályázat kiíróival nem áll munkaviszonyban vagy munkavégzésre irányuló egyéb jogviszonyban. Alkotócsoport esetén a képviselő jelen szerződés aláírásával úgy nyilatkozik, hogy az alkotócsoport valamennyi tagjára fennáll a jelen pontbéli kijelentés.
5. A Nemzeti Örökség Intézete kijelenti, hogy a személyes adatokat adatkezelési tájékoztatójának és a vonatkozó jogszabályoknak megfelelően kezeli. Az Alkotó nevét a pályázati kiírás szerint a bírálók, a döntésben résztvevők és más személyek – a pályázat adminisztrációjának kezelői kivételével - csak a döntés kihirdetését követően ismerhetik meg. A pályázati azonosítószámmal ellátott pályázatok bírálata anonim. A Nemzeti Örökség Intézete a pályázat adminisztrációját végző foglalkoztatottjai a személyes adatokat megismerhetik és kezelhetik.

**Szerzői jogi rendelkezések és vételi jog**

1. Felek tudomásul veszik, hogy a benyújtandó pályamű, azaz jelen szerződés tárgya szerinti alkotás a szerzői jogról szóló 1999. évi LXXVI. törvény (a továbbiakban: Szjt.) hatálya alá tartozó alkotásnak (a továbbiakban: mű vagy pályamű) minősül.
2. Az Alkotó kijelenti, hogy kizárólagosan illetik meg a jelen szerződés szerinti alkotáshoz, pályaműhöz kapcsolódó vagyoni jogok, így a pályázat keretében elkészítendő mű műleírása, modellje, a megvalósítás részletes költségvetése, és a látványterv kapcsán harmadik személynek nem állhat fenn olyan joga, amely a létrehozott eredmény tekintetében a Nemzeti Örökség Intézete használatát akadályozná, korlátozná, vagy kizárná. Alkotócsoport képviselője kijelenti, hogy az alkotócsoport valamennyi tagjától jogosultságot szerzett a jelen szerződés szerinti alkotás bármely elkészített vagy elkészítendő eleméhez kapcsolódó vagyoni jogok kizárólagos használatára, azoknak a kiíró számára történő átruházására, így a pályázat keretében elkészítendő mű műleírása, modellje, a megvalósítás részletes költségvetése, és a látványterv kapcsán harmadik személynek nem állhat fenn olyan joga, amely a létrehozott eredmény tekintetében a Nemzeti Örökség Intézete használatát akadályozná, korlátozná, vagy kizárná.
3. Az Alkotó a jelen szerződés aláírásával kifejezetten hozzájárul, hogy

a) a Nemzeti Örökség Intézete, azaz a pályázat kiírója ingyenesen felhasználási jogot szerez a mű ismertetésére és kiállítására a mű megismerése és bírálata érdekében,

b) a pályázat kiírója a tiszteletdíjban részesített mű felhasználására az a) ponton túlmenően jelen szerződéssel annyiban szerez jogot, hogy a pályázattal kapcsolatos eseményeken, a pályaművek nyilvános bemutatása során, különösen, de nem kizárólagosan: rendezvényeken, sajtóban, médiában, nyomtatásban, elektronikus felületen, honlapjukon jogosult a pályamű valamennyi részletének bemutatására. Az e pont szerinti nyilvánosságra hozatalhoz az Alkotó szándéka szerint hozzájárulhat jelen szerződés záradékában arra az esetre is, ha a pályamű díjazásban nem részesül.

c) az I. díjban részesített pályamű 13. pont szerinti díjazása esetén a Nemzeti Örökség Intézete az ott írtak szerint vételi jogot szerez a teljes körű, minden korlátozástól mentes, kizárólagos felhasználási jogára.

1. Felek megállapodnak abban, hogy a Nemzeti Örökség Intézete vételi jogot szerez jelen szerződés aláírásával a jelen szerződés II. 1. pontjában írt pályamű teljeskörű, minden korlátozástól mentes kizárólagos felhasználói jogára. A Nemzeti Örökség Intézete vételi jogával a pályázat eredményhirdetésétől számított 90 napon belül élhet, egyoldalú, az Alkotóhoz címzett írásbeli nyilatkozattal. Felek rögzítik, hogy a vételi jogról szóló nyilatkozat Alkotó általi átvételével a Nemzeti Örökség Intézete a pályamű kizárólagos felhasználási jogát megszerzi, melynek ellenértéke a Nemzeti Örökség Intézete által a pályamű értékeléseként megfizetett tiszteletdíj. Felek a tiszteletdíj mértékét a felhasználási jog átruházásával arányosnak tekintik, azt a Felek feltűnő értékaránytalanságra hivatkozással nem tekintik érvénytelennek, nem támadják meg.
2. Az Alkotó vállalja, hogy a tiszteletdíj Nemzeti Örökség Intézete általi megfizetését követően a pályamű egyetlen elemére sem engedélyez harmadik személynek felhasználási jogot, és maga sem gyakorolja azt a pályázat eredményhirdetésétől számított 120 napig, illetve amennyiben a Nemzeti Örökség Intézete a vételi jogával él, abban az esetben soha többet.

**V.**

**Az Alkotó díja és a díjfizetés módja**

1. Az Alkotó tudomással bír arról, hogy a Nemzeti Örökség Intézete az Alkotónak minimum bruttó 500.000 Ft, azaz minimum bruttó Ötszázezer Ft tiszteletdíjat fizet abban az esetben, ha a pályaművet a zsűri díjazásra javasolja, és a díjazásról a Nemzeti Örökség Intézete főigazgatója döntést hoz. A díj a IV. 12-14. pontok szerinti felhasználás ellenértékét magában foglalja. A kifizethetőség tekintetében teljesítésigazolásnak minősül a zsűrinek a Nemzeti Örökség Intézete főigazgatója elé terjesztett értékelő bírálata alapján hozott döntés. Kifizetés a pályázati azonosítószámot is tartalmazó döntés kihirdetését követő 15. és 30. nap között történik.
2. A Nemzeti Örökség Intézete a tiszteletdíjat az Alkotó jelen szerződésben meghatározott számlaszámára átutalással fizeti meg.
3. Amennyiben az Alkotó egyéni vállalkozó, vagy jogi személy, úgy az Alkotó a pályázata jeligéjét is tartalmazó döntés kihirdetését követő 30 napon belül jogosult számlát kiállítani. Kifizetés a hibátlan számla ellenében történik.

**VI.**

**A szerződés időbeli hatálya**

1. A szerződésből eredő jogok és kötelezettségek a Feleket a szerződés hatályba lépésének napjától határozott időre jogosítják és kötelezik, oly módon, hogy a pályázati kiírás szerint az Alkotó a pályázói feladatait 2023. május hónap 2. napjáig teljesíti, a Nemzeti Örökség Intézete pedig a bírálat alapján 2023. június 1-ig dönt, és jelen szerződésben meghatározottak szerint teljesíti a kifizetést.
2. Jelen szerződés az aláírásának napján, eltérő aláírási időpontok esetén az utolsó aláírás napján lép hatályba. Az utolsó aláíró az aláírásának napján elektronikus levélben értesíti a másik felet aláírásának tényéről a szerződés szkennelt példányának elküldésével, és aláírását követő 5 munkanapon belül lehetőséget biztosít 1 általa aláírt példány átvételére a másik szerződő fél számára.

**VII.**

**Kapcsolattartók**

1. A Nemzeti Örökség Intézete részéről kapcsolattartó:

Név: Kósa-Grimm András Kristóf

Elérhetőségei: tel: + 36 30 6589 311

e-mail: kristof.andras.kosa-grimm@nori.gov.hu

1. A Pályázó részéről kapcsolattartó:

Név, titulus:

Elérhetőségei: tel:

e-mail:

**VIII.**

**A szerződés módosítása, megszűnése**

1. A szerződés megszűnik a Felek szerződésszerű teljesítésével.
2. Felek a szerződést közös megegyezéssel írásban módosíthatják, vagy megszüntethetik a pályázati felhívás keretei között. Felek rögzítik, hogy a szerződésben kapcsolattartóként feltüntetett személyek nem jogosultak a szerződés módosításával vagy megszüntetésével kapcsolatos jognyilatkozatok megtételére.
3. Szerződő Felek a jelen szerződésben foglalt jogviszonnyal kapcsolatos postai küldeményeket a jelen szerződésben feltüntetett levelezési címeken veszik át. Felek elismerik, hogy a tértivevényes postai küldemény akkor is kézbesítettnek minősül, ha a feladóhoz „címzett ismeretlen”, „nem kereste”, „átvételt megtagadta”, „ismeretlen helyre költözött” jelzéssel érkezett vissza, vagy a kézbesítés bármilyen más okból akadályba ütközött.

**IX.**

**Egyéb rendelkezések**

1. Felek tudomásul veszik egyrészt, hogy az Állami Számvevőszék jogosult a rendelkezésükre bocsátott költségvetési pénzeszközök szerződésszerű felhasználását ellenőrizni, másrészt, hogy az információs önrendelkezési jogról és az információszabadságról szóló 2011. évi CXII. törvény 26-27.§-a alapján a szerződés tartalmáról való tájékoztatást nem lehet megtagadni üzleti titok címén.
2. Ha a szerződés teljesítésével vagy értelmezésével kapcsolatban bármilyen vitás kérdés merül fel, úgy azt a Felek elsődlegesen tárgyalásos úton, egyezség útján rendezik.
3. A szerződésben nem szabályozott kérdésekben a vonatkozó hatályos jogszabályok, így különösen a Ptk. vállalkozási szerződésre vonatkozó szabályai irányadók.
4. Felek a jelen, 7 számozott oldalból álló szerződést elolvasták, megértették, majd, mint akaratukkal mindenben megegyezőt, jóváhagyólag írták alá. Jelen szerződés négy (4) darab egymással teljesen megegyező eredeti példányban készült. A szerződés példányaiból a Nemzeti Örökség Intézetét három (3), az Alkotót egy (1) darab eredeti példány illeti meg.

|  |  |
| --- | --- |
| Budapest, 2023. | Budapest, 2023. |
| ……………………………………….  **Nemzeti Örökség Intézete** | ……………………………………… |
| mint kiíró | mint pályázó |
| képviseletében | képviseletében |
|  | (név, titulus) |

**Pénzügyi ellenjegyzés:**

**Budapest, 2023.**

**..................................................................**

**Péter Hajnalka**

**gazdasági igazgató**

**Nemzeti Örökség Intézete**

**Jogi ellenjegyzés:**

**Budapest, 2023.**

**.....................................................................**

**dr. Papp-Nagy Zsuzsanna**

**jogi és humánpolitikai igazgató**

**Nemzeti Örökség Intézete**

**Mellékletek:**

- 1.sz.: Nyilatkozat a Nemzeti Vagyonról szóló 2011. évi CXCVI. törvény átlátható szervezet fogalmára vonatkozó feltételeknek való megfelelőségről

- 2. sz.: jogi személy, és alkotócsoport esetén a képviseleti jogosultság igazolása

**ZÁRADÉK**

A Nemzeti Örökség Intézete a „Határainkon túl nyugvó magyarok emlékhelyének” építészeti-művészeti koncepciójának kiválasztására kiírt pályázathoz kapcsolódó, jelen íven szerkesztett Megállapodás IV. fejezet 11. b) pontja kapcsán úgy nyilatkozom, hogy aláírásommal arra az esetre is ingyenesen hozzájárulok pályaművem nyilvánosságra hozatalához – így a pályázattal kapcsolatos eseményeken a pályaművek nyilvános bemutatása, különösen, de nem kizárólagosan: rendezvényeken, sajtóban, médiában, nyomtatásban, elektronikus felületen, a kiíró honlapján való megjelenés – , ha a pályaművem díjazásban nem részesül.

Dátum, ……………………………

név: aláírás

1. *sz. Melléklet*

**Nyilatkozat a Nemzeti Vagyonról szóló 2011. évi CXCVI. törvény átlátható szervezet fogalmára vonatkozó feltételeknek való megfelelőségről[[1]](#footnote-1)**

Alulírott ….……………….……………….., mint a(z) ……………………….…………………………

(székhely:………………….…………………………………………….……,adószám:……………………..) cégjegyzésre/aláírásra jogosult képviselője jelen okirat aláírásával ezennel

*tudomásul veszem, hogy a Nemzeti Örökség Intézete - az Áht. 41.§ (6) bekezdés értelmében - olyan jogi személlyel, jogi személyiséggel nem rendelkező szervezettel nem köthet érvényesen visszterhes szerződést, illetve ilyen szerződés alapján nem teljesíthet kifizetést, amely szervezet nem minősül az Nvt. 3.§ (1) bekezdés 1. pontja szerinti átlátható szervezetnek.*

Büntetőjogi felelősségem tudatában

**nyilatkozom**

arról hogy, a(z) (teljes név) ……………………………………… (a továbbiakban: szervezet) Nemzeti Vagyonról szóló 2011. évi CXCVI. törvény 3. § (1) bekezdésének 1. pontja alapján átlátható szervezetnek minősül.

Egyúttal nyilatkozom, hogy jelen nyilatkozat aláírásakor és azt követően a fenti adatok a valóságnak megfelelnek és folyamatosan fennállnak.

*Hozzájárulok ahhoz, hogy ezen átláthatósági feltétel ellenőrzése céljából, a szerződésből eredő követelések elévüléséig, az Áht. 55. §-ában meghatározott – a szervezet átláthatóságával összefüggő – adatokat a Nemzeti Örökség Intézete kezelje.*

*Vállalom, hogy ha a nyilatkozatban foglaltakban változás következik be, erről a Nemzeti Örökség Intézetét legkésőbb 5 munkanapon belül tájékoztatom. Tudomásul veszem, hogy a valótlan tartalmú nyilatkozat alapján kötött szerződést a Nemzeti Örökség Intézete jogosult és egyben köteles azonnali hatállyal – illetve ha szükséges olyan időpontra, hogy a feladat ellátásáról gondoskodni tudjon –felmondani, vagy - ha a szerződés teljesítésére még nem került sor - a szerződéstől elállni.*

Kelt: …………………(hely), …………….… (év) ……………….…(hó)…………(nap)

………………………………………………

aláírás

1. Ez a nyilatkozat akkor kitöltendő, ha a pályázó jogi személy [↑](#footnote-ref-1)